Diari Oficial de la Generalitat Valenciana


Sumari del DOGV 9429, del 16-09-2022 (2022/8282)

RESOLUCIÓ de 13 de setembre de 2022, de la consellera d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9429

Data del DOGV
:   16-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8282


Data del document
:   13-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 de setembre de 2022, de la consellera d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020. [2022/8282]  
L'article 164.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que, aquelles conselleries que tinguen previst atorgar subvencions, hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
Mitjançant Resolució de 23 de març de 2020 d'aquesta conselleria, es va aprovar el Pla estratègic de subvencions per al període 2020-2023. No obstant això, la Llei 8/2021, de 30 de desembre, de pressupostos de la Generalitat per a l'exercici 2022, inclou una nova línia de subvenció genèrica que ha d'incorporar-se a l'esmentat document amb l'objectiu que aquest document oferisca la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i la transparència en la gestió.  
  
Vista la proposta de la directora de l'Institut Valencià de Conservació, Restauració i Investigació, i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 173/2020, de 24 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i de la delegació continguda en el resolc tercer, apartat dèsset, de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, resolc:  
  
Modificar el Pla estratègic de subvencions 2020-2023 de la Conselleria d'Educació, Cultura i Esport mitjançant la inclusió de una nova línia en un nou capítol que es referirà a l'Institut Valencià de Conservació, Restauració i Investigació, d'acord amb el detall que figura com a annex únic.  
  
València, 13 de setembre de 2022. La sotssecretària d'Educació, Cultura i Esport (p. d. R 13.04.2022, DOGV 9328): Eva María Coscollá Grau.  
  
  
  
ANNEX ÚNIC  
Modificació del Pla estratègic de subvencions 2020-2023  
  
S'inclou en el Pla estratègic de subvencions de la Conselleria d'Educació, Cultura i Esport 2020-2023 un capítol referit a l'Institut Valencià de Conservació, Restauració i Investigació amb les següents línies de subvenció en els termes següents:  
  
Objectiu estratègic 1:  
Millora de la formació de professionals restauradors  
  
Línia de subvenció:  
Codi: S8900000  
Denominació: Beques per a realitzar pràctiques professionals en restauració.  
Mode de concessió: Concurrència competitiva.  
Beneficiaris: Persones físiques.  
Descripció I finalitat: Completar la formació pràctica i especialització professional en el camp de la restauració, la conservació i la investigació del patrimoni cultural.  
1. Àrees de competències afectades i sectors als quals es dirigeixen les ajudes:  
Article 3.1 i 3.2 lletres a) i g) del Reglament orgànic i funcional del Institut Valencià de Conservació, Restauració i Investigació, aprovat per Decret 27/2019, d'1 de març, del Consell.  
Persones físiques, joves que tinguen la condició de valencià o que desenvolupen la beca a la Comunitat Valenciana.  
2. Objectius i efectes que es pretenen amb la seua aplicació:  
Realització de pràctiques professionals. Millora de la capacitació dels professionals.  
3. Mecanisme: Elaboració de bases generals i convocatòria anual per a la concessió de les ajudes (beques) per concurrència competitiva.  
4. Delimitació de les línies bàsiques de les bases reguladores:  
Presentació de sol·licituds i documentació, d'acord amb la convocatòria; baremació per la comissió tècnica avaluadora; resolució de concessió de la presidenta de l'Institut Valencià de Conservació, Restauració i Investigació; justificació de les activitats dins del termini.  
  
5. Calendari:  
Convocatòria: Primer quadrimestre de l'any.  
Resolució: Segon quadrimestre de l'any.  
Justificació: Tercer quadrimestre de l'any.  
6. Termini necessari per a la seua consecució: Anual  
7. Costos previsibles per a la seua realització i fonts de finançament:  
30.000 ?.  
Fons propis  
8. Pla d'acció:  
Una convocatòria a l'any.  
9. Indicadors de seguiment i avaluació:  
El seguiment i l'avaluació continua de les línies de subvenció antecedents s'efectuarà sobre l'aprovació prèvia de plans de control previstos en les bases reguladores, respecte de la realització de les activitats subvencionades mitjançant la comprovació i control de la documentació de caràcter econòmic justificativa, i de la memòria d'actuació.  
Igualment es podrà realitzar control sobre el terreny, durant l'execució de l'activitat i/o a posteriori, així com de qualitat amb mostres aleatòries sobre un percentatge mínim del total concedit en cada línia de subvenció.  
10. Resultats de l'avaluació del pla estratègic anterior:  
L'entitat no ha concedit beques anteriorment per la qual cosa que no existeixen resultats d'avaluació del pla estratègic anterior.